મોરબીમાં છેલ્લા 24 કલાકમાં 15 ઇંચ વરસાદ પડ્યો | The Press Of India
Home Morbi મોરબીમાં છેલ્લા 24 કલાકમાં 15 ઇંચ વરસાદ પડ્યો
મોરબીમાં છેલ્લા 24 કલાકમાં 15 ઇંચ વરસાદ પડ્યો
આવતીકાલ 11 ઓગસ્ટના રોજ મચ્છુ જળ હોનારતને 40 વર્ષ પુરા થાય છે : સતત 24 કલાક ભારે વરસાદ બાદ મોરબી જિલ્લામા આજે બપોરે 4 વાગ્યા બાદ મેઘરાજાએ ખમૈયા કરતા હાશકારો
મોરબી : મોરબી જિલ્લામાં ગઈકાલથી વરસાદ સટાસટી બોલાવી રહ્યો છે. મોરબી જિલ્લામાં ગઈકાલ શુક્રવાર સાંજના 6 વાગ્યાથી શનિવાર સાંજના 6 વાગ્યા સુધીમાં પડેલા કુલ વરસાદ પર નજર કરીએ તો મોરબી અને ટંકારામાં 15 ઇંચ અને માળિયામાં 10 ઇંચ અને હળવદ, વાંકાનેરમાં 6 ઇંચ જેટલો વરસાદ નોંધાયો છે. મોરબી જિલ્લામાં ભારે 15 ઇંચ જેટલા વરસાદથી મોરબી શહેર અને ગ્રામ્ય વિસ્તારમાં જળબમ્બાકાર જેવી સ્થિતિ સર્જાઈ હતી. જેમાં અનેક ગામોના તળાવો અને રોડ રસ્તા તૂટી જતા ભારે ખાનાખરાબી સર્જાઈ છે. મોરબી શહેરમાં પણ અનેક રહેણાંક અને દુકાનોમાં પાણી ભરાઈ જવાથી ભારે નુકસાની થવાનો અંદાજ છે. મચ્છુ પૂર હોનારતની આવતીકાલે 11 ઓગસ્ટ 40મી વરસી છે ત્યારે આજે મોરબીમાં ચારેકોર ભરાયેલા પાણીએ મચ્છુ જળહોનારતની યાદ તાજા કરાવી દીધી હતી